Aalborg Lufthavn tager forskud på Folketingets rygeforbud på offentlige steder og lukker rygerummet i terminalen allerede 2. april.

Årsagen er at lufthavnsrestaurantens cateringkøkken midlertidigt flytter ind i det nuværende rygerum i forbindelse med ombygningen og udvidelsen af terminalen. Derfor er det slut med rygning inden døre i terminalen, oplyser lufthavnsdirektør William Bluhme. - Fremover må vi bede rygerne om at stille deres tobakstrang, inden de kommer ind i terminalen, siger lufthavnsdirektøren. Udvidelsen bliver på i alt 2500 kvadratmeter og ventes at står klar i oktober - uden rygerum.